Den Vest-Sjællandske Avis, 1839-06-06
Frankrig. Deputeretkamret har den 28de Mai discuteret Loven i Anledning af de hemmelige Fonds, og i samme Møde, hvilket lod sig forudsee, antaget den med en meget betydelig Majoritet, med 202 Stemmer imod 71. Debatten blev indledt ved en Tale af Hr. Ganguier, Medlem af det venstre Centrum. Taleren sagde, at efter hans Overbeviisning maatte Landets ulykkelige Tilstand være at tilskrive den kgl. Magts Jndgreb i de legislative Magters Ret, og de sidstes Svaghed i Opfyldelsen af deres Pligter, Præsidenten kaldte Taleren til Orden, idet han gjorde ham opmærksom paa, at under enhver Omstændighed maatte kun Ministrene anklages, ikke den kgl. Magt. Men Gauguier svarede, at han erklærede den hidtil fulgte Politik for antinational og afskyelig. Han sagde, at det var paa Tiden, at en national Politik skulde fordres og træde i Stedet ved et modigt Kammer, som afskyede egenkjærlig Personlighed. Hr. Corne betragtede Loven angaaende de hemmelige Fonds som Middel for det hemmelige Politie og politiske Hensigter; han haabede, at der vilde skee mange Besparelser i Udgifterne af Summer for de hemmelige Fonds. J Betragtning af de udenlandske Forhold saae han aldeles ingen Forskjel fra 15de April, ja det nye Cabinet var her endnu ubetydeligere; thi der fattedes det paa en virkelig Præsident af politisk Charakteer, af parlamentarisk Værd i hvilken Henseende Hr. Mole betydede mere end Hr. Soult. Han yttrede, at det sande Middel imod nyt Oprør er en liberal Politik, og at denne taalte ingen Opsættelse. Han sagde, at man beraaber sig paa Nødvendigheden af de hemmelige Fonds til Statens Sikkerhed, men det hemmelige Politie havde alle Midler, og har dog Jntet forhindret. Hr. Corn sagde ogsaa, at Cabinettet formedelst sin heterogenSammensætning hverken lovede Partiernes Udsoning eller en Tilendebringelse paa Krisen. Finantsministeren Hr. Passy bestred, at Cabinettet bestaaer af heterogene Elementer, Hr. Durand de Romorantin, Medlem af det venstre Centrum, paastod, at det hemmelige Politie med alle Midler aldrig har forhindret et Complot fra at udbrede sig, hvorfor han fordrede Undersøgelse af Politiepræfectens strafværdige Efterladenhed. Ministeren for det Jndre, Hr. Duchatel, retfærdiggjorde de hemmelige Fonds, saavel i Principet, som i den forlangte Sum. Det var umuligt for Politiet at forhindre hiint Complot. Hr. Sal vand (Minister i Cabinettet af 15de April) ønskede, det nye Cabinet til Lykke med at følge en Politik af Forsoning; han protesterede imod Sammenligningen imellem Hr. Soult og Hr. Mole. Hr. Manguin søgte at kaste Skylden paa Politiepræfecten og at godtgjøre Nødvendigheden af dennes Afsættelse. Dog erklærede han, at han vilde oppebie Ministeriets Acter, førend han erklærede sig videre derover. Seglbevareren, Hr. Teste, sagde, at disse Acter skulde ikke udeblive og de skulde bevare Cabinettets Loyalitet og fuldkomne Uafhængighed. Herpaa tog han Politiepræfecten i Beskyttelse, Efter disse Discussioner blev Lovprojectet for de til de hemmelige Fonds forlangte 1,200000 Fr. antaget, hvilket vi anmeldte i Begyndelsen af denne Artikel. Angaaende Conflicten i Orienten læser man i et Blad Følgende: "J Paris erklærer den Tyrkiske Gesandt, at han er ganske uden Efterretninger. Man siger endog, at han igaar har besøgt Ministren for det Jndre og Conseilspræsidenten, for at bede dem frem for Alt ikke at tillægge de krigerske Rygter mere Værd, end de fortjene, førend nærmere Opdagelse. Han bemærkede, at Staden Bir er beliggende paa det Territorium, som umiddelbart er underkastet Storherren, og at altsaa Besætningen af denne Stad eller en blot Bevægelse til Euphrat af Tyrkiske Tropper ikke vilde tilkjendegive Mahmuds Hensigt at bryde Freden." – Jfølge indtrufne Efterretninger fra Orienten synes man ikke at betvivle, at det vil lykkes Diplomatien for denne Gang at bilægge Conflicten imellem Sultanen og Vicekongen. - Pairskamret er endnu bestandigt beskjeftiget med Discussionen og Lovforforslaget angaaende den litteraire Eiendom. Deputeretkamret skred man den 29de til Valg af sex nye Candidater for at fungere som Overcommissairer, ved Udslettelses, Deposito= og Consignationskassen.